text: Посочиха причината за евентуална Трета световна война - Вестник Утро
  Посочиха причината за евентуална Трета световна война
  Свят | От: News.Bg | 8 октомври 2017, 15:10 | коментара
  От аналитичния център РАНД Корпорейшън (RAND Corporation в американския щат Калифорния), назоваха неконтролируемото разпространение на хиперзвукови ракети заплаха, способна да провокира мащабен конфликт, в частност Трета световна война. На този ексепертен доклад обърна внимание Motherboard, цитиран от lenta.ru.
  Хиперзвуковите ракети, се казва в изследването, са способни да се придвижват със скорост над пет хиляди км/час. Съществуващите системи на противоракетна отбрана няма да имат време да реагират, се казва в анализа.
  За създаване на хиперзвукови оръжия работят САЩ, Китай и Русия. От технологията се интересуват в Европа, Япония, Австралия и Индия. Аналитичният център РАНД предлага първите три страни да подпишат споразумение за неразпространение на хиперзвуковото оръжие. В центъра предполагат, че технологията може да се разпространи за по-малко от 10 години.
  През септември вицепрезидентът по аеронавтика на Lockheed Martin Орландо Карвальо, при откриването на Международния аеротехнически конгрес и изложба в град Форт Уърт (щата Тексас, САЩ) заяви, че САЩ са на прага на хиперзвукова революция.
  Припомняме, Lockheed Martin е американска компания, специализирана в областите на самолетостроенето, авиакосмическата техника, корабостроенето, автоматизацията на пощенските служби и летищната логистика. Седалището ѝ се намира в град Бъдезда, САЩ.